NaiveNeuron/SloPal huggingface dataset:
Jurinová, Erika, podpredsedníčka NR SR (2013-09-12):
Ďakujem pekne, pán spravodajca. Do rozpravy som nedostala žiadnu písomnú prihlášku. Pýtam sa, kto sa chce prihlásiť do rozpravy ústne. Uzatváram možnosť prihlásiť sa do rozpravy. Pán spravodajca, nech sa páči, môžete vystúpiť v rozprave.
Šeliga, Juraj, podpredseda NR SR (2020-09-29):
Ďakujem pekne. Konštatujem, že Národná rada Slovenskej republiky zvolila pána Ľubomíra Andrassyho za podpredsedu Najvyššieho kontrolného úradu na funkčné obdobie sedem rokov, ktoré začne plynúť od 30. septembra 2020. Opakovaná voľba, tak ako bola oznámená, sa vykoná po rozhodnutí predsedu Národnej rady Slovenskej republiky. Panie poslankyne, páni poslanci, pokračujeme ďalej v prerušenom rokovaní hlasovaním v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 154), bod 68 programu. Prosím pána poslanca Šefčíka, spoločného spravodajcu z výboru pre zdravotníctvo, aby hlasovanie uvádzal, nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
Mazurek, Milan, poslanec NR SR (2020-09-23):
Pán poslanec Herák, no, dali ste trikrát nejaký príspevok. My sme to už avizovali na začiatku, že my do vášho fondu prispievať nebudeme z jednoduchého dôvodu, že si z neho Igor Matovič spraví kampaň, šou, propagandu, a tak to aj je. Každý mesiac dávajú naši poslanci, úplne všetci, ako tu proste sú za Ľudovú stranu Naše Slovensko vrátane mňa, do tisíc eur do nášho vlastného občianskeho združenia Naše Slovensko pomáha, z ktorého sme len počas minulého volebného obdobia previedli operácie v takmer 400-tisíceurovej hodnote a tým sa pomohlo všetkým slušným rodinám, ktoré nás požiadali o pomoc. No nie teda úplne všetkým, lebo nedá sa vyhovieť úplne každému, ale snažili sme sa pomôcť čo najväčšiemu množstvu ľudí. Čiže za toto volebné obdobie ja už som dal niekoľkonásobne viac ako vy. Ale aj keď hovoríte o tom, že klamem, tak nehovoril Igor Matovič o tom, že tam bude dávať každý mesiac celú svoju výplatu? A neporušil tento sľub? Čiže klamal on, nie ja. Čo sa týka pána Pročka, mne je ľúto, že tu nie je, dobrý cirkus tu predviedol, čakal som, že sa vyzlečie donaha a pobeží až na námestie SNP, chytí si čvirika do rúk, veď on to vie veľmi dobre, však nebolo by to prvýkrát. (Prerušenie vystúpenia predsedajúcim.)
Bugár, Béla, podpredseda NR SR (2019-09-18):
Pán poslanec Blanár.
Maďarič, Marek, poslanec NR SR (2010-12-16):
Ďakujem pekne. Pán minister, vy ste expert, ale nie na diaľnice. Vy ste expert na reči také pekné, pokojné, kulantné, kresťanské, tak sme sa tu teraz dozvedeli, aké máte plány, čo všetko chystáte, svedomie, vedomie, skutky, slová, aké máte predstavy. No a kým vy si to takto všetko pekne predstavujete, tak skutočné rozhodnutia robí niekto iný. Pán Sulík, ktorý sedí nad vami. Kto je minister dopravy, pán minister? Ak ste to vy, ak ste vy tým členom vlády povereným riadením tohto rezortu, tak sa vzchopte a konajte a nenechajte si do toho hovoriť iných. Ukážte, že ste aj expertom na diaľnice. Zatiaľ ma nepresviedčate. Vaše predstavy sa veľmi líšia od reality.
Danko, Andrej, podpredseda NR SR (2024-01-10):
Na vystúpenie pána poslanca 14 faktických poznámok. Poslanec Dostál.
Štarchoň, Peter, poslanec NR SR (2016-11-25):
Vďaka. Na vystúpenie budem mať v podstate iba dve poznámky. Prvá sa týka meteoritu, ja hovorím toľko, že nikdy neviete, aká tá lobová čierna labuď môže priletieť. Priletela možno už aj jedna v podobe Trumpa a z toho vyplývajúcich konzekvencií, takže uvidíme, ako na to budeme reagovať budúci rok. Druhá poznámka veľmi jednoduchá. Dlhy Slovákov prekročili ich úspory, myslím, že je to známa skutočnosť. Ak sa pozeráme na spotrebiteľské trhy, tak v podstate vidíme možno až nezdravé navyšovanie úverov a hlavne v oblasti hypotekárnych úverov. No a reagovali sme na to napríklad aj my tým, že sa snažíme regulovať poskytovania spotrebiteľských úverov. Nuž, je to vtipné, na spotrebiteľa budeme mať trošku iný meter ako na verejné financie? Veď uvidíme, ako dopadne budúci rok. Každopádne fandím pánovi ministrovi, aby aspoň časť z jeho ambícií sa naplnila, aj keď možno nie sú také, ako by sme očakávali.
M. Damborská, poslankyňa: (2008-10-28):
Pán poslanec za Stranu maďarskej koalície László Szigeti, opäť poviem, že nevie, v relácii na TA3 v politike z 12. októbra 2008 nevie, že k tomuto zákonu ešte bola vydaná dôvodová správa, v ktorej sa doslova hovorí, že za odborné publikácie sa považujú napr. učebnice, publikácie z oblasti geografie, histórie, turistického ruchu, štatistiky, encyklopédie, lexikóny, cestopisy, slovníky, odborné a vedecké periodiká z týchto oblasti a podobne. Toto vysvetlenie k § 18 ods. 8 v charakteristike odborných publikácií hneď na prvom mieste spomína učebnice. Spomína učebnice... (Vystúpenie prerušené časomierou.)
Glváč, Martin, podpredseda NR SR (2016-09-07):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Tiborovi Bernaťákovi. Nech sa páči, pán poslanec.
Osuský, Peter, poslanec NR SR (2015-06-17):
Ďakujem pekne, pani predsedajúca. Plne sa stotožňujem s tým, čo kolega Novotný hovoril o tom, že v čase stále sa zvyšujúcej možnosti prepojenia úradov a inštitúcií štátu typu daňové úrady, dôchodkové zabezpečenie a všetko ďalšie, tak ako dokážete vy z vašej iniciatívy, nech už si o tom myslím čokoľvek, diferencovať vianočné príplatky dôchodcom podľa ich základného dôchodku, tým biednym viac, tým bohatším menej a tým najbohatším nič, toto isté, nech už, ešte raz hovorím, si o tom myslím, čo chcem, je zdravá úvaha, že sa úľavy majú dávať potrebným, teda potrebným, čo potrebujú tú úľavu, a nie deťom Borisa Kollára. Lebo to je síce veľmi jednoduché rovnostársky nasypať všetkým, ale zároveň sa to prieči sociálnemu uvažovaniu. A ešte raz hovorím. Je to veľmi zjednodušujúce, populárne aj populistické, ale domnievam sa, že aj v tejto situácii, keď v zdravotníctve odtekajú pochybným spôsobom všetky iné peniaze, si zaslúžia ľudia podporu, ale musia splniť isté kritériá. Keď hovoril na záver kolega Novotný o zlatých a Jánskeho ocenených darcoch krvi. No, som v konflikte záujmov, lebo mám zlatú Jánskeho plaketu ako bezpríspevkový darca krvi. Ale opäť sa domnievam, že ak by sa takýmto ľuďom poskytla, mne, ja to zvládnem aj bez nej, ale v súvislosti s ich hladinou príjmu úľava, je to opäť nielen sociálne, ale aj spravodlivé a je to presne tá symbolická ruka, ktorú im s vďakou podávame. To znamená, nemalo by byť nikdy už prijaté niečo, čo nasýpa plošne tým, čo potrebujú, i tým, čo nepotrebujú.
Lehotský, Tomáš, poslanec NR SR (2023-05-18):
O tomto bode návrhu sa bude hlasovať na najbližšom možnom, čiže v utorok o 11.00 hod.
Hrnčiar, Andrej, podpredseda NR SR (2019-12-04):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. O slovo požiadal ešte navrhovateľ. Nech sa páči.
P. Farkas, poslanec: (2005-09-22):
K predmetnému vládnemu návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie, rozpočet a menu uznesením č. 655, výbor pre hospodárstvo, privatizáciu a podnikanie uznesením č. 620, výbor pre pôdohospodárstvo uznesením č. 367. Po druhé, odporúčanie pre Národnú radu návrh schváliť – výbor pre životné prostredie uznesením č. 235. Ústavnoprávny výbor Národnej rady neprijal platné uznesenie, pretože za návrh uznesenia nehlasoval potrebný počet poslancov. Z uznesení výborov vyplynul jediný pozmeňujúci návrh, ktorý sa vzťahuje k termínu účinnosti tohto vládneho návrhu zákona. O tomto budeme potom hlasovať pri hlasovaniach. Gestorský výbor k vládnemu návrhu zákona, ktorým sa mení a dopĺňa zákon o štátnom dlhu, neschválil uznesením spoločnú správu, preto vás informujem iba o prerokovaní tohto návrhu vo výboroch. Ďakujem pekne. Pán predsedajúci, zároveň oznamujem, že si osvojujem tento návrh z informácie a budeme o tomto návrhu hlasovať. Ďakujem.
Grausová, Natália, poslankyňa NR SR (2018-06-13):
Vážený pán predsedajúci, vážený pán predseda parlamentu, zhodnocujem rozpravu k tlači zákona, k tlači č. 961, k návrhu poslancov Národnej rady Slovenskej republiky Mariana Kotlebu, Rastislava Schlosára, Milana Uhríka a Stanislava Drobného na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov (tlač č. 961). V rozprave vystúpili poslanci Marian Kotleba, Milan Uhrík, Natália Grausová... (Prerušenie vystúpenia predsedajúcim.)
P. Hrušovský, podpredseda NR SR: (2002-06-26):
(Hlasovanie.) Prítomných je 98 poslancov, za 94, zdržal sa 1, nehlasovali 3. Návrh sme schválili. Prosím ďalší návrh. V. Maňka, poslanec: To sú všetky návrhy, ktoré zazneli v rozprave a ktoré boli v spoločnej správe. Mám odporúčanie výboru prerokovať tento návrh v treťom čítaní. Vážený pán predsedajúci, môžeme dať o tom hlasovať.
Beblavý, Miroslav, poslanec NR SR (2015-02-18):
Ďakujem vám pekne za všetky poznámky. Ku kolegom zo SMER-u môžem povedať len dve veci. Jedna je, že písať si faktické poznámky pred prejavom alebo dať si napísať niekým, má svoje riziká, lebo potom komentujete veci, ktoré som nepovedal, ktoré ste si len mysleli, že poviem, ako sa vám to obidvom stalo. Asi tak. Ale v podstate k meritu veci. My naozaj si musíme položiť otázku, či chceme rozšíriť politické hranice prijateľného v tejto krajine tak, že minister, teda jeden z najvyšších ústavných činiteľov, ktorý je evidentne zamotaný do vyciciavania štátu, súborom indícií, ktoré sú veľmi silné, veľmi silné, žiadne nepriame, veľmi priame, ktorý bol prichytený pri klamstve pri vysvetľovaní tej kauzy, zostáva naďalej alebo zostane ministrom tejto vlády. To je tá politická otázka pred nami a SMER na ňu v tejto chvíli odpovedá, že áno. A celý môj prejav a vstup mal byť o tom, že to prijateľné nie je a že nielen ja, ale všetci asi skoro ostatní prihlásení poslanci za opozíciu chceme povedať, že sa o toto poňatie politiky s vami budeme sporiť a budeme sa vás snažiť v ňom poraziť a nahradiť ho iným poňatím politiky, v ktorom niekto ako pán minister Pavlis po tých zisteniach, ktoré sú, nebude môcť zostať ministrom tejto vlády. A mne je úplne jedno, či sa volá Pavlis, Gavlis alebo Mavlis a bude za ktorúkoľvek stranu, pretože ja voči strane SMER neprechovávam žiadnu osobitnú nenávisť, len prechovávam určitú formu frustrácie a dnes už aj hnevu, že dopúšťate a často aj organizujete veci, ktoré sa v tejto krajine dejú jej občanom a jej verejnému záujmu.
P. Hrušovský, predseda NR SR: (2005-09-23):
(Hlasovanie.) 113 prítomných, 111 za návrh, 2 nehlasovali. Návrh uznesenia sme schválili. Prosím pána poslanca Ladányiho, aby z poverenia výboru pre obranu a bezpečnosť predložil Národnej rade návrh uznesenia k návrhu Obrannej stratégie Slovenskej  republiky (tlač 1235). Pán poslanec, máte slovo. L. Ladányi, poslanec: Ďakujem, pán predseda. Máte rozdaný návrh uznesenia k návrhu Obrannej stratégie Slovenskej republiky, v ktorom Národná rada Slovenskej republiky schvaľuje Obrannú stratégiu Slovenskej republiky a zrušuje Obrannú stratégiu Slovenskej republiky schválenú uznesením Národnej rady Slovenskej republiky č. 1424 z 25. mája. Pán predseda, dajte hlasovať.
Danko, Andrej, predseda NR SR (2019-02-06):
Ďakujem, pán poslanec. Súčasne prerušujem rokovanie o tomto bode programu. Panie poslankyne, páni poslanci, pristúpime k návrhu Výboru Národnej rady Slovenskej republiky pre nezlučiteľnosť funkcií na schválenie rozhodnutia Výboru Národnej rady Slovenskej republiky pre nezlučiteľnosť funkcií č. P 32/16/K zo dňa 28. marca 2017, ktorým vyslovil stratu mandátu verejnému funkcionárovi Mgr. Igorovi Matovičovi, poslancovi Národnej rady Slovenskej republiky . Návrh má tlač 508. Prosím predsedu výboru pre nezlučiteľnosť funkcií poslanca Slobodu, aby návrh uviedol.
Figeľ, Ján, podpredseda NR SR (2013-05-30):
Ďakujem. Pán vicepremiér, treba niečo dodať? Nech sa páči.
P. Hrušovský, podpredseda NR SR: (2002-07-03):
Dávam slovo teraz pánovi predsedovi ústavnoprávneho výboru Oroszovi, aby informoval Národnú radu o výsledku prerokúvania návrhu vo výboroch, ako aj o stanovisku gestorského výboru. L. Orosz, poslanec: Ďakujem pekne. Pán podpredseda, vážené dámy, vážení páni, poslanecký návrh zákona Roberta Fica o ochrannom dohľade a zákon, ktorým sa novelizuje Trestný zákon, bol uznesením Národnej rady pridelený na prerokovanie dvom výborom: ústavnoprávnemu výboru a výboru pre obranu a bezpečnosť. Poslanci nevyužili právo podľa § 75 ods. 2, to znamená, neoznámili členom gestorského výboru svoje stanoviská k tomuto návrhu zákona. Čo sa týka výsledkov rokovania: Ústavnoprávny výbor prerokoval tento návrh, ale neprijal platné uznesenie vzhľadom na to, že tento návrh nezískal podporu nadpolovičnej väčšiny prítomných poslancov. Čo sa týka rokovania výboru pre obranu a bezpečnosť, ten uznesením z 9. mája 2002 odporučil nepokračovať v rokovaní o návrhu zákona. Keďže gestorský výbor neschválil ani spoločnú správu, nepredkladám vám teraz spoločnú správu, ale informáciu o rokovaní výborov na základe uznesenia ústavnoprávneho výboru. Ústavnoprávny výbor ma poveril túto informáciu predniesť na rokovaní schôdze Národnej rady Slovenskej republiky. Chcem upozorniť na to, že vzhľadom na posun v legislatívnom procese je potrebné pred hlasovaním posunúť účinnosť tohto zákona a z toho hľadiska sa budem hlásiť do rozpravy. Ďakujem pekne, pán podpredseda, môžete otvoriť rozpravu.
P. Paška, predseda NR SR: (2009-09-08):
návrhom na zmeny v zložení výborov, voľbu overovateľa Národnej rady Slovenskej republiky a voľbu náhradníka člena stálej delegácie Národnej rady Slovenskej republiky , je to tlač 1214. Tento návrh bol vypracovaný na základe návrhov príslušných poslaneckých klubov. Otváram rozpravu. Písomne nemám prihlášku. Dámy a páni, kolegyne, kolegovia, chcem sa spýtať, či sa chce niekto vyjadriť k návrhu týchto zmien. Ak nie, vyhlasujem rozpravu za skončenú a prerušujem rokovanie o tomto bode programu. Hlasovať o ňom budeme o 17.00 hodine, tak ako sme sa dohodli. Teraz poprosím pána poslanca Jána Čecha, ktorý ako spoločný spravodajca z výboru pre pôdohospodárstvo, životné prostredie a ochranu prírody bude informovať Národnú radu o výsledku prerokovania vráteného zákona z 24. júna 2009, ktorým sa mení a dopĺňa zákon č. 364 Z. z. o vodách a o zmene zákona Slovenskej národnej rady č. 372/1990 Zb. o priestupkoch, ktorý vrátil pán prezident Slovenskej republiky na opätovné prerokovanie v Národnej rade. Nech sa páči, pán poslanec. (Ruch v sále.) Dámy a páni, poprosím vás o pozornosť. Prerokovávame prvý návrh zákona, je to vrátený zákon pánom prezidentom. (Ruch v sále.) (Rokovanie o zákone z 24. júna 2009, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 569/2007 Z. z. o geologických prácach (geologický zákon) v znení zákona č. 515/2008 Z. z., vrátený prezidentom Slovenskej republiky na opätovné prerokovanie Národnou radou Slovenskej republiky , tlač 1154.)
Pčolinský, Peter, poslanec NR SR (2016-06-17):
Ďakujem pekne za slovo. Vážené panie poslankyne, vážení páni poslanci, milí hostia, nestojím tu preto, že moja kolegyňa predkladá návrh zákona a že musím ju teraz nejako podporiť alebo takto nejak. Stojím tu preto, lebo ja som sa už viackrát vyjadroval na tému podpory mladých rodín a tému podpory matiek a aj počas kampane sme sa veľakrát stretli práve s mamičkami. To boli také kočíkové gangy, kde sme ich stretli, päť, šesť na ulici. To sme rozdávali volebné noviny. My sme ich volali kočíkové gangy. A bavili sme sa s tými mamičkami, ako sa im žije, akú majú situáciu, čo by im pomohlo a čo ich najviac trápi. Všetky do jednej tvrdia, že rodičovský príspevok je výsmech. Áno, ja už som tu počul argumenty, že matka mala by už čím skôr pracovať a takéto matky podporujme a tak ďalej a tak ďalej. No, ale predstavte si, páni poslanci a pani poslankyne, že existujú aj matky, ktoré napríklad chcú byť s dieťaťom doma, chcú sa mu venovať, chcú sa o neho starať, chcú ho vychovávať, chcú ho niečo naučiť a chcú si to dieťa užiť. Pretože kedy si to dieťa užijete? Keď bude mať 15, 20, keď zdrhne z domu? Utečie, lebo chce sa osamostatniť? Alebo keď to dieťa je malé? Ja by som sa spýtal tuná kolegýň poslankýň, ktorý je najkrajší vek dieťaťa pre matku? Od dvoch rokov, že? Keď už pekne chodí, už bľaboce, už keď sa snaží nejak nadviazať komunikáciu. Síce môj Šimon zatiaľ na všetko, že e-eh, e-eh, keď niečo chce, ale veľmi pekne vie povedať ne-ne-ne-ne, keď niečo nechce. To je najkrajší vek dieťaťa, zhruba od roka a pol do tých štyroch rokoch si to dieťa najviac užijete. Samozrejme, je mnohým známe, že práve to je vek, kedy dieťa najviac vníma a najviac sa učí, dieťa opakuje. A vy tu poniektorí tvrdíte, že práve v tomto veku nech matka nechá svoje dieťa niekde v škôlke, resp. v jasliach alebo nejakú opatrovateľku nech si zaplatí a nech ide robiť. A kedy si tá matka má užiť to dieťa? Ja ako otec by som rád bol doma so svojím synom a namiesto toho, aby by som tuná počúval takéto nezmysly. Nezmysly v zmysle: veď podporme škôlky, podporme jasle a matky nech odložia svoje deti a nech idú pracovať. A ešte raz sa pýtam, čo s matkami, ktoré chcú byť doma s tými deťmi a chcú sa im venovať? To mi niekto odpovie na to? Myslíte si, že tých 203 euro...? Áno, máme, mali sme sociálnu vládu. Teraz sa trošku do vás obujem, kolegovia koaliční, mali sme sociálnu vládu, ktorá sa starala o koho? Starala sa primárne o dôchodcov, voličská skupina, voličský cieľ váš. Ale čo ľudia v produktívnom veku? Na tých sa peniaze nenašli. Čiže vyhodili sme koľko na tie sociálne balíčky? Koľko to bolo, prosím vás? Miliarda, či koľko to bolo? A komu pomohli? Študentom... (Prerušenie vystúpenia predsedajúcim.)
V. Novotný, poslanec: (2005-05-10):
Na základe uvedeného podávam v prvom čítaní spravodajskú informáciu o predmetnom   návrhu zákona. Konštatujem, že uvedený návrh spĺňa z formálnoprávnej stránky všetky náležitosti  uvedené  v  § 67 a § 68 zákona Národnej rady o rokovacom poriadku Národnej rady v znení neskorších predpisov. Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Návrh zákona nemá dopad na zamestnanosť a zvýšenie počtu pracovných síl. Návrh novely nebude mať dopad na štátny rozpočet, rozpočet obcí a nebude negatívne ovplyvnené hospodárenie zdravotných poisťovní. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 22. apríla 2005 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny, Výbor Národnej rady pre sociálne veci a bývanie, Výbor Národnej rady pre verejnú správu, Výbor Národnej rady pre obranu a bezpečnosť, Výbor Národnej rady pre ľudské práva, národnosti a postavenie žien a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory predmetný návrh zákona prerokovali v lehote do 15. júna 2005 a gestorský výbor do 17. júna 2005. Vážený pán predsedajúci, skončil som, prosím, otvorte rozpravu.
Paška, Pavol, predseda NR SR (2012-10-25):
Hlasujeme. (Hlasovanie.) 142 prítomných, 85 bolo za, 2 proti, 55 sa zdržalo. Schválili sme návrh novely zákona č. 491 o organizovaní trhu s vybranými poľnohospodárskymi výrobkami. Ešte jedno hlasovanie, dámy a páni, dávam hlasovať o uznesení, ktorým Národná rada berie na vedomie písomné odpovede členov vlády . Hlasujeme o tom, že berieme na vedomie písomné odpovede členov vlády. (Hlasovanie.) 142 prítomných, 84 bolo za, 5 proti, 52 sa zdržalo, 1 nehlasoval. Zobrali sme písomné odpovede na vedomie. Poprosím, dámy a páni, členov poslaneckého grémia, aby sme sa stretli ihneď, zároveň vás chcem informovať, že budeme pokračovať v prerušenej rozprave aj počas stretnutia poslaneckého grémia. Návrhy, pán poslanec Švejna, nech sa páči.
P. Hrušovský, predseda NR SR: (2003-07-10):
Teraz poprosím povereného člena výboru pre financie, rozpočet a menu Jozefa Mikuša, aby Národnej rade predložil správu gestorského výboru k návrhu vlády.
Glváč, Martin, podpredseda NR SR (2017-03-21):
Pani poslankyňa, nebola ste prihlásená. (Reakcia z pléna.) Boli len, dobre, ale nehlásili ste to. Pán minister, nech sa páči, reakcia.
P. Paška, predseda NR SR: (2008-01-21):
A teraz pristúpime k rokovaniu. Uvedený návrh podľa § 109 ods. 3 zákona o rokovacom poriadku som pridelil na prerokovanie všetkým výborom Národnej rady s tým, že ako gestorský bol určený výbor pre financie, rozpočet a menu. Taktiež som požiadal vládu Slovenskej republiky, aby zaujala k tomuto návrhu skupiny poslancov stanovisko. Teraz už pristúpime k samotnému rokovaniu o návrhu skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi (tlač 543). Poprosím teraz pána poslanca Mikuláša Dzurindu, aby ako poverený člen skupiny poslancov návrh uviedol a súčasne oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery pánovi premiérovi. Pán poslanec, máte slovo.
M. Číž, podpredseda NR SR: (2007-05-15):
Teraz má slovo pán poslanec Faič.
Gaľa, Milan, poslanec NR SR (2010-08-04):
Vážený pán predsedajúci, pani premiérka, ctená vláda, kolegyne, kolegovia, pred úradmi práce často stojí veľa nezamestnaných absolventov rôzneho typu škôl, ktorí majú možno veľa vedomostí a možno viacero dokladov o vzdelaní, ale ktorí nemajú konkrétne zručnosti, ktoré by vedeli uplatniť na trhu práce. A preto chcem oceniť to, čo predrečník si nevšimol v programovom vyhlásení vlády. A to je odsek, ktorý hovorí o tom, že vláda Slovenskej republiky na základe analýzy trhu práce a zamestnávateľských združení zjednoduší štruktúru študijných odborov stredných odborných škôl a bude podporovať rozvoj odborného školstva smerom k posilneniu generických zručností, ale aj prepojenia na prax. Zároveň ešte jedna maličkosť. Veľmi sa mi páči, pán minister, tá veta, ktorá hovorí o tom, že škola bude otvorená po celý deň a vláda sa pokúsi odstrániť bariéry brániace tomu, aby škola bola využívaná pre šport a ostatné činnosti aj v čase po vyučovaní. Školy sú zavreté 3 mesiace do roka od rána do večera. Sme svedkami toho, že po druhej hodine popoludní už tam je len pani upratovačka a možno školník, inak všetko je preč. Jednoducho činnosti, ktoré sme my absolvovali, sám si pamätám, koľkokrát nás musel školník vyháňať z telocvične alebo z ihriska, sa jednoducho nekonajú. A toto vysoko oceňujem a kvitujem. Ďakujem.
Danko, Andrej, podpredseda NR SR (2024-02-15):
Na vystúpenie pána poslanca jedna faktická, pán poslanec Michelko.
D. Lipšic, podpredseda vlády a minister spravodlivosti SR: (2003-06-25):
Správa má charakter veľmi vecný. Ide teda o konkrétne návrhy zmien právnych predpisov, príp. zaužívaných postupov. Návrhy sa týkajú všetkých oblastí boja proti korupcii. Ide tak o systémové zmeny, najmä v rozhodovacích procesoch s cieľom eliminácie subjektivizmu v rozhodovaní, ako aj sprísnenie kontroly, represie a zavedenie preventívnych mechanizmov. Táto správa je posunom od všeobecne formulovaných národných programov alebo akčných plánov. A podľa mojej mienky by mala znamenať prechod k činom. Každý návrh tam je popísaný, v čom by mal byť zmenený, v čom by mal prispieť v boji proti korupcii a aký je termín jeho predloženia do Národnej rady. A tie termíny sú také, že na 90 % ide o termíny v tomto roku. To znamená, návrh je tak robený, aby bol kontrolovateľný aj poslancami, aj verejnosťou. Snažili sme sa ubrániť rôznym všeobecným termínom, klišé, ktoré sa často pri boji proti korupcii používajú. Ako príklad  uvediem slovo transparentnosť – treba niečo stranparentniť. Musí to byť oveľa konkrétnejšie, čo treba urobiť, v akom zákone a dokedy. A to bolo ambíciou tejto správy. A myslím, že tá ambícia v tejto správe je naplnená. V I. časti, ktorá má charakter nadrezortný, sa objavuje návrh ústavného zákona o konflikte záujmov, zákon o lobingu v legislatívnom procese, zákon o postihovaní osôb, ktoré nadobudli majetok protiprávnym spôsobom, zavedenie nárokového alebo aukčného systému prideľovania licencií, ale aj mnohé významné zmeny v oblasti represie, či ide o zriadenie špeciálneho súdu a špeciálnej prokuratúry alebo vznik inštitútu korunného svedka, posilnenie postavenia agenta v trestnom konaní a mnohé ďalšie návrhy. Časť z nich je už predložená v Národnej rade. V Národnej rade na tejto schôdzi bude návrh novely ústavného zákona o konflikte záujmov a takisto návrh zákona o špeciálnom súde a špeciálnej prokuratúre. Na júlovej schôdzi je návrh novelizácie Trestného poriadku, ktorej cieľom je zaviesť do nášho právneho poriadku inštitút korunného svedka, ktorý by mohol byť veľmi efektívne využívaný práve v oblasti boja proti korupcii a organizovanému zločinu. Problém korupcie je problém, ktorý nie je ľahký, a preto na jeho riešenie neexistuje jedno ľahké magické riešenie. Myslím si, že len komplex konkrétnych opatrení v oblasti represie a prevencie môže mať za následok zníženie korupcie v našej krajine, také zníženie, ktoré na jednej strane zabezpečí po stránke preventívnej, aby sa zúžil priestor na korupciu v konkrétnych oblastiach, a po stránke represívnej, aby sa zvýšilo riziko odhalenia korupcie. Ja som presvedčený, že ak väčšina z týchto návrhov bude v Národnej rade podporená v tomto roku, tak na konci volebného obdobia Národnej rady sa dostaví efekt spočívajúci v znížení miery korupcie na Slovensku. Preto by som vás chcel, vážené pani poslankyne, páni poslanci, požiadať nielen o podporu tejto správy, ale aj o podporu konkrétnych opatrení, ktoré v krátkej dobe prídu do Národnej rady. A veľmi rád by som uvítal aj aktivitu opozície v tejto oblasti a konkrétne návrhy, o ktorých by sme mohli spolu hovoriť a ktoré by sme mohli spolu v našom právnom poriadku presadiť. Ďakujem.
Mizík, Stanislav, poslanec NR SR (2020-04-24):
Ďakujem za slovo. Pán Vašečka, vrátil by som sa k tým učebniciam z programového vyhlásenia vlády. Podľa môjho konzervatívneho pohľadu sú naozaj nekvalitné, niektoré. Grafická úprava textov, typov písma, ilustrácií, poviem vám pravdu, keby som bol epileptik, tak dostanem z toho mišmašu záchvat. Malý typ písma, veľký typ písma, do toho primiešané asymetricky obrázky, žiaden systém, všetko je urobené tak, že všetko možné, celé to usporiadanie odvádza pozornosť dieťaťa. A na základe mojich skúseností dieťa potrebuje systém, jasné a zrozumiteľné pravidlá. Potrebuje systém, a nie chaos. Nesmie sa tvorivosť zamieňať za chaos. A ešte raz k tým učebniciam. Vo vyhlásení vlády je, že otvorí, že sa otvorí trh s učebnicami, zabezpečí, vláda zabezpečí chýbajúce učebnice, podporí tvorbu kvalitných učebníc, ako aj ich elektronických verzií. Jej ambíciou je umožniť nakupovať učebnice podľa vlastného výberu aj so zabezpečením finančných prostriedkov. No, pán Vašečka, tá studňa na financie bude musieť byť enormne hlboká. A neviem, či Matovič objavil aspoň desať ropných ložísk a urobil desať vrtov, aby utópiu programového vyhlásenia vlády bol schopný finančne uniesť, vrátane školstva. A neviem si predstaviť aj schvaľovanie týchto učebníc. Vy ako predseda výboru a minister školstva ste za úplne iné hodnotové protipóly. Uvidíme, ako budete spolupracovať. A ešte jedna skutočnosť. Tvrdíte, že vláda bude podporovať rodinu, že je to priorita vlády. Ale vo vláde je aj pán Sulík, tak nechápem, nie on mal tričko JBM rodinu? Nie je to rozpor? Viete, čo to tá skratka znamená? JBM rodinu. Toto mi vysvetlite. Ďakujem za slovo.
Mezenská, Helena, poslankyňa NR SR (2012-06-21):
Vážený pán poslanec, vy hovoríte o tom, že spoločenstvo je založené na spolupatričnosti a na dôvere, ale ja to vôbec takto nevnímam. Tento váš argument možno vyznieva vecne, ale nie je pravdivý, pretože synonymom integrácie Európskej únie už nie sú dávno žiadne idey, ale len peniaze. A ja dobre viem, že žiadne zväzky nevydržia a nie sú udržateľné, pokiaľ sú formálne a stoja na peniazoch. Už dávno vieme, že Európska únia nestojí na týchto vznešených a možno žiaducich ideách, ktoré by spájali krajiny, ale stojí na peniazoch. A takéto spoločenstvá nie sú udržateľné. Hovorili ste taktiež o tom, že politici, zodpovední politici hľadajú najmenej zlé riešenia. Ja, naopak, si myslím, že zodpovední politici hľadajú tie najlepšie riešenia. Vravíte o tom, že alternatívy neexistujú. Alternatívy sú. Vidí ich len ten, kto chce. My vieme kam máme investovať tieto peniaze. Mnohí ľudia bojujú dnes s prežitím, nevidia žiadne svetlé vyhliadky. Hovoríte o tom, že tieto peniaze budú investované, sú kapitálové, ale my bojujeme s prežitím, krajina sa topí v dlhoch, my nemáme priestor, ani žiadne zdroje na to, aby sme vytvárali kapitálové prostriedky, aby sme si ukladali peniaze. Taktiež hovoríte o tom, že zástancovia a poslanci, ktorí sú proti eurovalu, strašia obyčajných ľudí tým, koľko ich to bude stáť, keď jednoducho do tohto eurovalu vstúpia. Ale vy strašíte ľudí tým, čo to bude stáť, keď naša krajina z eurozóny vystúpi. Nikto neurobil takú kvantifikáciu. Prečo nám takáto kvantifikácia nebola vôbec predložená? Taktiež hovoríte, že toto vystúpenie z eurozóny alebo aj jej zotrvanie budeme všetci znášať, všetci rovnako. Avšak obyčajní ľudia, ktorí dnes majú naozaj problém s prežitím, nemajú ani prácu. (Prerušenie vystúpenia časomerom.)
Laurenčík, Milan, podpredseda NR SR (2020-07-14):
Pán poslanec Eduard Kočiš.
Číž, Miroslav, podpredseda NR SR (2015-03-11):
S reakciou pán poslanec Poliačik.
Osuský, Peter, poslanec NR SR (2017-09-19):
Tak ďakujem všetkým diskutujúcim. A vrátil by som sa predovšetkým k vystúpeniu kolegu Poliačika, ktorý veľmi správne poukázal na isté protirečenie medzi bojom, ktorý predvádzajú náckovia vo vzťahu k slovenskej ústave, a drobnými postojmi, ktoré lemujú ich politické pôsobenie. Predpokladám, že by sa im páčilo, keby v ústave bolo napísané, že Židia nemôžu dostávať od prezidenta štátne vyznamenania, a bol by to iste nosný ústavný prvok. Samozrejme, dosť rušivý je aj výskyt pluralitnej demokracie a existencia viacerých politických strán. Lebo správny stavovský štát, ktorým bol slovenský štát, okrem iného bohumilého rozhodol hneď ešte pred svojím vznikom o zrušení všetkých politických strán okrem jedinej štátostrany – Hlinkovej slovenskej ľudovej strany. Podotýkam, že Hlinka bol mŕtvy a tá strana niesla ten názov dlhšie. Len chcem teda poukázať na pozoruhodný vzťah toho, čo naši kolegovia milujú k ústavnosti a pluralitnej demokracii. Najlepšie, keby nebola žiadna iná strana okrem strany Kotleba – ĽSNS, lebo tak to predcvičil pravzor, ktorého uctievame. Takže v tej ústavnosti je ten ťažký zápal pre jej uctievanie si a brutálne protidemokraticky a protiústavný náboj strany, ktorá to hovorí, taká, že platí len to staré z názvu filmu: „Pozri sa, kto hovorí.“
Hrušovský, Pavol, podpredseda NR SR (2010-11-04):
Páni poslanci!. Pán predseda, nech sa páči.
Blanár, Juraj, podpredseda NR SR (2021-01-29):
Pani spravodajkyňa, máte záujem vystúpiť? Nie. Konštatujem teda, že sme vyčerpali kompletne tento bod. Prerušujem rokovanie o tomto bode programu a ďakujem obom za predstavenie a spravodajcovanie. Pristúpime teraz k prvému čítaniu o návrhu poslancov Národnej rady Slovenskej republiky Mariana Kotlebu, Martina Beluského, Miroslava Urbana a Ondreja Ďuricu na vydanie zákona, ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh je pod číslom parlamentnej tlače 375, rozhodnutie o pridelení výborom je pod číslom 373. A teraz dávam slovo pánovi poslancovi Martinovi Beluskému, aby návrh zákona uviedol. Nech sa páči.
Hrnčiar, Andrej, podpredseda NR SR (2017-03-28):
Reagovať bude pani podpredsedníčka Nicholsonová. Nech sa páči.
Laurenčík, Milan, podpredseda NR SR (2021-12-07):
Poslednú faktickú poznámku má pán poslanec Richard Nemec, nech sa páči.
Ľ. Kaník, minister práce, sociálnych vecí a rodiny SR: (2004-10-26):
Možno pár poznámok len k tomu, čo bolo povedané. Napriek povedzme istej miere kritiky, ktorá tu zaznela, myslím si, že naozaj došlo k významnému zrovnoprávneniu nástrojov alebo  ťažko možno hovoriť o zrovnoprávnení medzi doplnkovými dôchodkovými poisťovňami, právnymi nástupníkmi, pretože právny nástupník vlastne nahradí doplnkové dôchodkové poisťovne, a preto medzi nimi nebude konkurenčný vzťah a bude užívať všetko, čo tento zákon prináša. Z hľadiska zrovnoprávnenia členov trhu, mysliac tým doplnkové dôchodkové spoločnosti, banky, obchodníkov s cennými papiermi, správcovské spoločnosti, poisťovne, tu podľa návrhov, ktoré sa objavili v pozmeňujúcich návrhoch k zákonu a daň z príjmov, je možné jednoznačne konštatovať, že dochádza k významnému zrovnoprávneniu a k významnému posunu na celý trh, ktorý bude schopný, samozrejme, tá podmienka platí, ponúknuť také produkty, ktoré majú charakter dlhodobého sporenia minimálne desaťročného a s možnosťou čerpania daných úspor až po 55. roku života. Takže dochádza naozaj k veľkému posunu vpred. K tomu, čo pán poslanec Blajsko navrhol vyňať na osobitné hlasovanie, možno len na vysvetlenie. Nevnímal by som to ako diskrimináciu, pretože ide o opatrenie, ktoré sa správa ku všetkým účastníkom rovnako. Nie je to opatrenie, ktoré nejakú skupinu zvýhodňuje, nejakú neznevýhodňuje, a je to opatrenie, ktoré má, naopak, zabrániť tomu, aby nebolo zneužívané doplnkové dôchodkové sporenie na iný druh sporenia určeného na nadobudnutie spotrebných statkov alebo iných záležitostí. K tomu pozmeňujúcemu návrhu, ktorý pán poslanec predniesol, môžem len oceniť jeho konštruktívnosť za skvalitnenie textu, ktorý prináša do návrhu zákona. Ďakujem za pozornosť.
S. Becík, minister pôdohospodárstva SR: (2009-06-30):
Nová právna úprava má nahradiť doteraz platný a účinný zákon č. 182/2005 Z. z. o vinohradníctva a vinárstve v znení zákona č. 283/2007 Z. z., ktorým sa vykonáva nariadenie Rady Európskeho spoločenstva č. 1493/1999 zo 17. mája 1999 o spoločnej organizácii trhu s vínom. Predmetné nariadenie Rady je nahradené nariadením Rady Európskeho spoločenstva č. 479/2008  z 29. apríla 2008 ustanovujúcim špecifickú kategorizáciu vín prispôsobenú horizontálnym pravidlám legislatívy Európskej únie. Ustupuje sa od tradičného členenia na stolové a akostné vína, pričom nová kategorizácia je založená na zdôraznení zemepisného označenia. S tým súvisí aj prebratie nových postupov uznávania ochrany označenia pôvodu a zemepisného označenia, ktoré je potrebné implementovať do národnej legislatívy, nakoľko tieto postupy uznávania si vyžadujú predbežný vnútroštátny postup. Ďalšie zmeny podstatného charakteru sa týkajú označovania vín a systému kontroly vo vinárskom sektore, ktorá sa má viac sústrediť na dodržiavanie špecifických podmienok výroby vín s chráneným označením pôvodu a zemepisným označením. Vzhľadom na uvedené si vás dovoľujem požiadať o prerokovanie  a schválenie návrhu. Ďakujem za pozornosť.
Blanár, Juraj, podpredseda NR SR (2022-02-18):
Pán poslanec Kremský s faktickou poznámkou na pána ministra.
Budaj, Ján, minister životného prostredia SR (2020-04-07):
... urýchlime všetky tieto procesy, ako len bude možné. Ďakujem.
Laurenčík, Milan, podpredseda NR SR (2022-06-16):
Ďakujem, pán minister. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku rokovania výborov a aby odôvodnil návrh, ako aj stanovisko gestorského výboru. Pán poslanec, nech sa páči.
Žiga, Peter, podpredseda NR SR (2023-11-28):
Na vaše vystúpenie evidujem sedem faktických poznámok. Ako prvý pán poslanec Spišiak.
Kiššová, Jana, poslankyňa NR SR (2014-11-10):
Ďakujem veľmi pekne za slovo. Ja som celkom rada, že Jozef Mihál vo svojom vystúpení hovoril aj o dopadoch na isté skupiny ľudí, konkrétne na podnikateľov preto, lebo tie naozaj sú veľké po nedávnych návrhoch zákonov z dielne SMER-u. Jozef spomínal zadržiavanie DPH podnikateľom pod zámienkou daňovej kontroly. Ja by som len rada doplnila jednu vec k tomuto, k tomuto nedôvodnému zadržiavaniu dépehačiek. Ja som nedávno, pár dní dozadu hovorila s jedným podnikateľom, ktorý takýmto spôsobom bezúročne úveruje štát už niekoľko mesiacov preto, lebo vyše pol roka mu štát zadržiava dépeháčku, a tento podnikateľ bol nútený si zobrať kontokorentný úver, aby mohol vo svojom podnikaní pokračovať. Toto naozaj je absurdná situácia, aby si jeden podnikateľ musel brať úver na to, aby mohol úverovať štát, ktorý mu vyše pol roka zadržiava dépeháčku, lebo nie je schopný mu skontrolovať 20 papierov. A to, že tento podnikateľ má náklady s tým, aby úveroval štát vo forme úroku z tohto úveru, má s tým aj kopu opletačiek, má s tým kopu vybavovačiek, musí reportovať do banky. A miesto toho, aby sa venoval vytváraniu hodnôt a miesto toho, aby tieto hodnoty vytváral, tak miesto toho sa stará o to, aby mal možnosť úverovať tento štát. Ďakujem.
Glváč, Martin, podpredseda NR SR (2018-12-05):
S faktickými poznámkami jedna poslankyňa. Končím možnosť prihlásiť sa. Nech sa páči, pani poslankyňa Dubačová.
Glváč, Martin, podpredseda NR SR (2017-02-02):
Vážené panie poslankyne, vážení páni poslanci, pokračujeme v prerušenej rozprave o návrhu na vyslanie príslušníkov ozbrojených síl Slovenskej republiky na výcvik do Lotyšskej republiky (tlač 357). Prosím ministra zdravotníctva Tomáša Druckera, aby zaujal miesto určené pre navrhovateľov a spoločného spravodajcu z výboru pre obranu a bezpečnosť Petra Šucu, aby zaujal miesto určené pre spravodajcov. Pán poslanec Šuca nie je prítomný v sále, takže dvojminútová prestávka. (Reakcia z pléna.) Á, nech sa páči, pán poslanec Šuca, poprosím vás zaujať miesto určené pre spravodajcu. Dávam, do rozpravy som nedostal žiadnu písomnú prihlášku. (Reakcia z pléna.) Nech sa páči, pán poslanec Simon, prvý.
Danko Andrej, predseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 139 poslancov, za 36, proti 24, zdržalo sa 78, nehlasoval 1. Konštatujem, že sme uvedený návrh neschválili. Dovoľte mi, aj keď sa to nezvykne robiť počas hlasovania, aby nám študenti z balkóna neodišli, pozdravíme strednú odbornú školu, Bánovce nad Bebravou. Ešte raz vás pozdravujem. (Potlesk.) Opäť prosím poslanca Jána Marosza, aby uviedol hlasovanie v prvom čítaní o návrhu poslancov Kotlebu, Schlosára, Beluského, Uhríka a Mazureka na vydanie zákona, ktorým sa mení a dopĺňa Trestný zákon, tlač 1373, bod 77 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Milana Uhríka a Milana Mazureka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 372/1990 Zb. o priestupkoch v znení neskorších predpisov , tlač 1373.)
Viskupič, Marián, poslanec NR SR (2023-02-10):
Ďakujem pekne za slovo. Ďakujem, kolegovia, za poznámky. No, pán kolega Vetrák, ja si myslím, že niekedy lepšie je si priznať, že sa niečo z PVV nestihlo, už nech sú dôvody akékoľvek, než to tlačiť nasilu a znásilňovať všetky procesy, všetky pravidlá. Pán kolega Svrček, absolútny súhlas, to je spôsob, ako by sa takto dôležité veci mali meniť, proste dlhodobým procesom, dlhodobým súhlasom a tak ako si to presne pomenoval, takže súhlas. Pani kolegyňa Kavecká, no ja si myslím, že cirkus sa skôr hodí na to, čo predvádza OĽANO a myslím, že niekedy to najviac, čo my politici alebo my poslanci môžeme spraviť, je sedieť si na rukách a nekaziť to, čo funguje, nevytvárať nové byrokratické pravidlá, nevytvárať nové možnosti korupcie a hlavne dodržiavať taký ten, to základné, nepísané pravidlo, že rok pred voľbami sa už nezasahuje do pravidiel volieb. Jednoducho a dnes sme v stave, keď tie voľby budú, keď je naprosto jasné, že budú a ideme meniť pravidlá. Ja ešte raz to poviem, už tretíkrát dneska, skúste sa pozrieť, čo by ste asi hovorili, ako by ste to vnímali, keby túto novelu priniesol Robert Fico. Ďakujem pekne.
Paška, Pavol, predseda NR SR (2013-05-15):
(Hlasovanie.) 146 prítomných, 2 boli za, 79 proti, 65 sa zdržalo. Tento bod sme neschválili.
Cmorej, Peter, poslanec NR SR (2022-06-21):
Ďakujem za vystúpenie, pán Baška. Aj keď ste opozičný politik, tak bolo to k veci, bolo to presne slovo samospráv. Máte pravdu, žiadny dialóg nebol. Nebol ani s vami samosprávami, len nám to oznámili, ešte svojmu vlastnému bratrancovi to Igor Matovič iba oznámil, že mu ide zobrať peniaze, a nebolo to ani s nami koaličnými partnermi. Ale toto je diagnóza Igora Matoviča, na ktorú som poukazoval aj vo svojom vystúpení. On nie je schopný kompromisov, on nie je schopný vyjednávania, jemu vyjednávanie nič nehovorí. On si niečo zmyslí a tak to jednoducho musí byť. A potom tu hovorí o tom, že vraj s nami rokoval, a tu som 20 minút rozprával, čo to boli za akože rokovania. Nie, on si jednoducho trval celý čas na svojom. A teraz sa to tu snaží prevalcovať ešte aj za pomoci fašistov, jednoducho valec Igora Matoviča, to mi pripomína obdobie mečiarizmu, kedy si tiež tu oni valcovali, čo len chceli. A ešte by som, pán Baška, vás rád upozornil na to, že vy tu hovoríte, teda ten koniec, že neberte nám, zoberte niekomu inému, napríklad tým bankám zoberte alebo ešte spravte väčšie, väčšie dlhy, však máte schválené, že deficit mohol byť väčší. Pozor na to, pán Baška. Populistom nestačí žiadne množstvo peňazí. Vždy si vymyslia niečo nové a budú musieť nájsť niekoho, koho ošklbú, aby to nové mohli doručiť. Teraz sa rozhodli ošklbať vás a je veľmi nebezpečné ukazovať na druhých, že ich ošklbte. Nie, populistom treba klepnúť po prstoch a jednoducho musia si vystačiť s tými peniazmi, ktoré sú. Žiadne nové dane nie sú potrebné. Potrebný je zodpovednejší minister financií, ktorý vie, ako sa spravuje štátna kasa.
Glváč, Martin, podpredseda NR SR (2017-09-11):
Pán poslanec Viskupič.
Hrnčiar, Andrej, podpredseda NR SR (2017-03-28):
Pán poslanec Pčolinský.
Grendel, Gábor, podpredseda NR SR (2022-03-30):
Pán poslanec Vážny ešte.
P. Paška, predseda NR SR: (2010-03-03):
(Hlasovanie.) 138 prítomných, 83 za, 55 sa zdržalo. Aj tento bod sme schválili.
Adamčík, Eduard, poslanec NR SR (2017-10-11):
Ďakujem, pán predsedajúci. V rozprave nevystúpil žiaden poslanec. Pán predsedajúci, budeme hlasovať o bodoch zo spoločnej správy 1 až 4 s odporúčaním gestorského výboru schváliť.
Grendel, Gábor, podpredseda NR SR (2022-09-21):
Tak dávam teraz možnosť prihlásiť sa do rozpravy ústne. Pán navrhovateľ avizoval, že má záujem, takže poprosím technikov. (Reakcia z pléna.) Do rozpravy, však áno, áno, áno. Čiže pána Baránika poprosím zaznamenať pre účely ranného rokovania zajtra. Ešte niekto ak má záujem prihlásiť sa do rozpravy. Pani poslankyňa Kolíková je tam, ešte niekto? Takže končím možnosť prihlásiť sa ústne do rozpravy. Zajtra ráno ako prvý v rozprave vystúpi pán poslanec Baránik a po ňom pani poslankyňa Kolíková. Prerušujem schôdzu do zajtra ráno do 9. hodiny. Pekný večer všetkým. (Prerušenie rokovania o 19.03 hodine.)
Ďuriš Nicholsonová, Lucia, podpredsedníčka NR SR (2016-10-26):
Pán poslanec Budaj.
Svrček, Miloš, poslanec NR SR (2021-05-04):
Vážený pán predsedajúci, vážené kolegyne, kolegovia, jedným z hlavných nástrojov podpory rozvoja bývania zo strany štátu je nepochybne štátny fond rozvoja bývania a prostredníctvom tohto nástroja štát dlhodobo podporuje financovanie priorít, ktoré sú premietnuté v štátnej bytovej politike pri rozširovaní a zveľaďovaní bytového fondu. V súčasnosti jeho podpora smeruje aj do oblasti podpory financovania výstavby a obnovy vybraných zariadení sociálnych služieb. Možno povedať, že ŠFRB patrí k významným prvkom zvyšovania kvality a dostupnosti bývania na Slovensku. Čo je cieľom tohto nami predkladaného návrhu? Ide o možnosť navrhnúť úpravu možnosti pre podporu obstarávania zariadenia sociálnych služieb tak, aby došlo k zvýšeniu kvality života obyvateľov miest a obcí v dôchodkovom veku odkázaných na pomoc inej osoby a sociálnej služby. Vzhľadom na to, že podiel zariadení sociálnych služieb na Slovensku je nízky, navrhujeme zaviesť nové opatrenia, ktoré budú motivovať žiadateľov z verejného, ale aj súkromného sektora k obstarávaniu bývania v zariadeniach sociálnych služieb. Zámerom novely zákona je aj vytvorenie podmienok pre zvýšenie počtu zariadení sociálnych služieb, ako aj zvýšenie počtu lôžok v zariadeniach sociálnych služieb. V týchto zariadeniach, ktoré môžeme podporovať podľa platného znenia zákona, sa poskytujú s celoročnou pobytovou formou sociálnej služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku a nahrádzajú klientom prirodzené rodinné prostredie vrátane celoročného ubytovania. Podľa platného znenia zákona je možné poskytovať podporu na výstavbu zariadenia sociálnych služieb alebo prestavbu nebytového priestoru na zariadenia sociálnych služieb a na obnovu zariadenia sociálnych služieb vrátane jeho zateplenia. Predloženým návrhom zákona navrhujeme rozšíriť formu obstarávania zariadenia sociálnych služieb o kúpu zariadenia, pričom od nadobudnutia právoplatnosti kolaudačného rozhodnutia na toto kupované zariadenie neuplynulo viac ako tri roky. Pozitívnym vplyvom tohto návrhu je vytvorenie podmienok pre zvýšenie počtu zariadení sociálnych služieb, ako aj zvýšenie počtu lôžok v zariadeniach sociálnych služieb. Na úvod toľko a následne, pán predsedajúci, ja by som sa prihlásil aj do rozpravy. Ďakujem.
Figeľ, Ján, podpredseda NR SR (2013-06-25):
Pán Mikloško, nie, pán Mikloško, tak sa dohodneme, ako platia aj pravidlá, ráno bude pokračovanie schôdze balíkom zdravotníckych zákonov a diskusiu už či s pani predkladateľkou alebo s ostatnými môžete zajtra viesť pokojne.
Jurinová, Erika, podpredsedníčka NR SR (2015-11-24):
Ďakujem, pani spravodajkyňa, môžete zostať pri pultíku. Iba teda podotknem, že písomne prihlásený je do rozpravy pán poslanec Viliam Novotný. Pani spravodajkyňa, nech sa páči, máte slovo.
Figeľ, Ján, podpredseda NR SR (2014-12-10):
Ďakujem pekne. Ďalším rečníkom prihláseným do rozpravy je Miroslav Beblavý. Nie je v sále, takže nemôže v tejto časti vystúpiť. Pýtam sa, či sa niekto hlási do rozpravy ústne. Je to tak. Pán Ivan Mikloš ako jediný v tejto časti je prihlásený. Nech sa páči, pán kolega, máte slovo.
Laurenčík, Milan, podpredseda NR SR (2021-02-24):
Ďalšiu faktickú poznámku má pán poslanec Peter Pellegrini, nech sa páči.